hotchpotch/miracl-hf-unified huggingface dataset:
নিয়ামুর রশিদ
মোহাম্মদ নিয়ামুর রশিদ (জন্ম: ১ জানুয়ারি, ১৯৭৫) পাবনায় জন্মগ্রহণকারী বাংলাদেশের সাবেক ক্রিকেটার। নব্বুইয়ের দশকের শেষার্ধ্বে বাংলাদেশ ক্রিকেট দলের সদস্য থাকা অবস্থায় একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণের সাথে তিনি জড়িত ছিলেন। ‘রাহুল’ ডাকনামে পরিচিত নিয়ামুর রশিদ ডানহাতে মিডিয়াম-ফাস্ট বোলিংয়ের পাশাপাশি ডানহাতে নীচের সারির ব্যাটসম্যান হিসেবে দায়িত্ব পালন করেন। ঘরোয়া ক্রিকেটে ঢাকা বিভাগ ও ঢাকা মেট্রোপলিশের প্রতিনিধিত্ব করেন তিনি।
ছয় ফুট উচ্চতার দীর্ঘদেহী নিয়ামুরের আন্তর্জাতিক ক্রিকেট অঙ্গনে অংশগ্রহণ তেমন সমৃদ্ধ নয়। কেবলমাত্র ১৯৯৯ সালে বাংলাদেশ দলের পক্ষে দুইটি একদিনের আন্তর্জাতিকে অংশগ্রহণ করেছেন তিনি। ২৫ মার্চ, ১৯৯৯ তারিখে মেরিল আন্তর্জাতিক ক্রিকেট প্রতিযোগিতার ৬ষ্ঠ খেলায় সফরকারী জিম্বাবুয়ের বিপক্ষে ঢাকায় অনুষ্ঠিত একদিনের আন্তর্জাতিকে তার ওডিআই অভিষেক ঘটে। কিন্তু তার অভিষেক পর্বটি সুখকর হয়নি। খেলায় তিনি মাত্র ৪* রানে অপরাজিত ছিলেন ও অ্যান্ডি ফ্লাওয়ারকে কট এন্ড বোল্ড করে নিজের একমাত্র উইকেট দখল করেন। ঢাকার বঙ্গবন্ধু জাতীয় স্টেডিয়ামের দিবা-রাত্রির ঐ খেলায় জিম্বাবুয়ে দল ৩ বল বাকী থাকতে স্বাগতিক দলকে ৩ উইকেটের ব্যবধানে পরাজিত করে।
ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপের জন্য বাংলাদেশ ক্রিকেট বোর্ড কর্তৃক ১৫-সদস্যের চূড়ান্ত তালিকায় আমিনুল ইসলামকে অধিনায়কের দায়িত্ব প্রদান করে দল ঘোষণা করা হয়। কোচ গর্ডন গ্রীনিজের পরিচালনায় ঐ দলে তিনিও অন্যতম সদস্য ছিলেন। ৩১ মে, ১৯৯৯ তারিখে নর্দাম্পটনে অনুষ্ঠিত ক্রিকেট বিশ্বকাপের ২৯তম খেলায় শক্তিশালী পাকিস্তানের বিরুদ্ধে জয়ী হওয়া স্মরণীয় খেলায়ও তার অংশগ্রহণ ছিল। খেলায় তিনি আহামরী কোন কিছু করতে পারেননি। টসে পরাজিত হওয়া বাংলাদেশ দলের ইনিংসের শেষদিকে মাঠে নেমে তিনি মাত্র ২ বল খেলে ১ রান করে বিশ্বের অন্যতম সেরা ফাস্ট বোলার ওয়াসিম আকরামের বলে এলবিডব্লিউর শিকারে পরিণত হন। ফলে বাংলাদেশ মাত্র ২২৩ রানে গুটিয়ে যায়। পরবর্তীতে বল হাতে ৫ ওভারে ১ মেইডেন দিয়ে ২০ রান দিয়ে কোন উইকেট লাভে ব্যর্থ হন। কিন্তু খালেদ মাহমুদ, শফিউদ্দিন আহমেদ, মোহাম্মদ রফিক, মিনহাজুল আবেদীন ও নাইমুর রহমানের অপূর্ব বোলিং নৈপুণ্যে ক্রিকেট বিশ্বকাপের ইতিহাসে স্মরণীয় জয় পায় তৎকালীন টেস্ট ক্রিকেট বহির্ভূত বাংলাদেশ দল।
এছাড়াও তিনি রেফারির দায়িত্ব পালন করেছেন।
আওধের নবাব
আওধের নবাব উপাধিটি ১৮শ ও ১৯শ শতাব্দীতে ভারতের আওধ রাজ্যের শাসকের ক্ষেত্রে ব্যবহৃত হত। আওধের নবাবরা পারস্যের নিশাপুরের রাজবংশের সাথে সম্পর্কিত ছিলেন। ১৭২৪ সালে নবাব সাদাত আলি খান আওধ রাজ্য প্রতিষ্ঠা করেন।
মুঘল ক্ষমতা হ্রাস এবং সম্রাটের নিয়ন্ত্রণ কমার ফলে বিভিন্ন রাজ্য অনেকাংশ স্বাধীন হয়ে পড়ে। আওধ রাজ্য এসময় শক্তিশালী হয় এবং অনেক স্বাধীনতা লাভ করে। ফৈজাবাদ ছিল আওধের রাজধানী।
আওধের শাসকদের নবাব বলা হত।
মুলাদী পৌরসভা
মুলাদী পৌরসভা বাংলাদেশের বরিশাল জেলার মুলাদী উপজেলার স্থানীয় সরকার সংস্থা। ২০০১ সালে পৌরসভাটি প্রতিষ্ঠিত হয়। এটি একটি “ক শ্রেনী”র পৌরসভা ও বরিশাল-৩ (মুলাদি-বাবুগঞ্জ) নির্বাচনী এলাকার অন্তর্গত।
২০০১ সালের ২৫ জানুয়ারি মুলাদী পৌরসভা প্রতিষ্ঠিত হয়। ২০১৪ সালে এটি প্রথম শ্রেণীর (ক) পৌরসভায় উন্নীত হয়।
মুলাদী পৌরসভার আয়তন ৫.৯০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত; এই ৯টি ওয়ার্ডে ৯ জন সাধারণ আসনের কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মেয়র ও কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, মুলাদী পৌরসভা এলাকার জনসংখ্যা ২৫,৫২৫ জন। এর মধ্যে পুরুষ ১৪৩৫০ জন ও মহিলা ১১১৭৫ জন। প্রতি বর্গ কিলোমিটারে জনসংখ্যার ঘনত্ব ৪৩১৭.৭৯ জন। এবং বার্ষিক জনসংখ্যা বৃদ্ধির হার ১% । ৩,৮৫৪টি হোল্ডিং নাম্বারে ভোটার রয়েছে ১১,৩৬৩ জন। এ পৌরসভার ৪৫.৭০ বর্গকিলোমিটার সড়ক কাচা। পাকা সড়ক রয়েছে ১৫. ৮০ কিলোমিটার। এছাড়া ২৫.২৫ বর্গকিলোমিটার ব্রিক সলিং এর সড়ক রয়েছে।
লায়লা নূর
লায়লা নূর বাংলাদেশের একজন শিক্ষাবিদ ও ভাষা সৈনিক। তিনি কুমিল্লা ভিক্টোরিয়া কলেজের প্রথম মহিলা অধ্যাপক ছিলেন এবং ১৯৫৭ সালে কলেজে যোগদান করেন।
তিনি একজন অনুবাদকও বটে। তিতাশ চৌধুরীর ১১৫টি কবিতা ইংরেজিতে অনুবাদ করেছেন তিনি।
ভাষা আন্দোলন ও শিক্ষা ক্ষেত্রে বিশেষ অবদানের জন্য লায়লা নূরকে বিনয় সম্মাননা পদক ২০১৪-তে ভূষিত করা হয়।
মেহেন্দিগঞ্জ পৌরসভা
মেহেন্দিগঞ্জ পৌরসভা বাংলাদেশের বরিশাল জেলার মেহেন্দিগঞ্জ উপজেলার একটি নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি খ শ্রেনীর পৌরসভা
১৯৯৮ সালের ১৫ অক্টোবর মেহেন্দিগঞ্জ পৌরসভা প্রতিষ্ঠিত হয়।
মেহেন্দিগঞ্জ পৌরসভার আয়তন ১৪.৯৭ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, মেহেন্দিগঞ্জ পৌরসভা এলাকার জনসংখ্যা ৩২৭৬৭ জন। এর মধ্যে পুরুষ ১৬৯৩৭ জন ও মহিলা ১৫৮৩০ জন। পৌরসভা এলাকায় মোট হোল্ডিং সংখ্যা ৫,৮৮৫ টি।
গৌরনদী পৌরসভা
গৌরনদী পৌরসভা বাংলাদেশের বরিশাল জেলার গৌরনদী উপজেলার স্থানীয় সরকার সংস্থা। ১৯৯৬ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।
১৯৯৬ সালের ২৬ ডিসেম্বর গ শ্রেণীর পৌরসভা হিসেবে গৌরনদী পৌরসভা প্রতিষ্ঠিত হয়। সাবেক চিফ হুইপ ও বরিশাল জেলা আওয়ামী লীগের সাধারণ সম্পাদক আবুল হাসানাত আবদুল্লাহ গৌরনদী উপজেলা সদরকে পৌরসভায় উন্নীত করেছিলেন। 
১৯৯৯ সালের ১৫ সেপ্টেম্বর এ পৌরসভা খ শ্রেণিতে এবং ২০০৯ সালে ‘ক’ শ্রেণীতে এ পৌরসভাকে উন্নীত করা হয়।
গৌরনদী পৌরসভার আয়তন ১১.৫ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, গৌরনদী পৌরসভা এলাকার জনসংখ্যা ৫০,০২৩ জন। এর মধ্যে পুরুষ ২৫,১২২ জন ও মহিলা ২৪,৯০১ জন। পৌরসভা এলাকায় মোট হোল্ডিং সংখ্যা ৮,১২৫ টি। গৌরনদী পৌর এলাকায় শিক্ষার হার ৬৪.৬২% । উচ্চ শিক্ষার জন্য ১টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১৫টি প্রাথমিক বিদ্যালয় ও ৪টি মাদ্রাসা রয়েছে।
বিহারের জেলাসমূহের তালিকা
বিহার হচ্ছে ভারতের একটি প্রদেশ যার ৩৮টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।
ধর্ম (বৌদ্ধধর্ম)
বৌদ্ধধর্মেধর্ম (সংস্কৃত) বা ধম্ম (পালি) বলতে বোঝায়:
‘ধর্ম’ একটি সংস্কৃত সব্দ। এটির প্রাকৃত অপভ্রংশ হল ‘ধম্ম’।
‘ধর্ম’ শব্দটির উৎপত্তি ‘ধম্‌’ মূল থেকে, যার অর্থ ‘ধারণ করা’। বৌদ্ধশাস্ত্রের টীকা অনুসারে, ধর্ম হল সেই বস্তু যা এর অনুশীলনকারীকে দুঃখ বা দুঃখজনক পরিস্থিতিতে জন্মগ্রহণ করার হাত থেকে রক্ষা করে। বৌদ্ধ প্রতিভাষা অনুসারে, ধম্মের অর্থ সর্বশ্রেষ্ঠ এবং সর্বাপেক্ষা সহজবোধ্য।
বৌদ্ধধর্মে বাস্তবতা
দ্য ফক্স অ্যান্ড দ্য হাউন্ড
দ্য ফক্স অ্যান্ড দ্য হাউন্ড () হল ১৯৮১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের ২৪তম এনিমেটেড সিরিজ।
ঢাকুরিয়া প্রতাপকাটি মাধ্যমিক বিদ্যালয়
ঢাকুরিয়া প্রতাপকাটি মাধ্যমিক বিদ্যালয় বাংলাদেশের যশোর জেলার মনিরামপুর থানায় অবস্থিত একটি মাধ্যমিক বিদ্যালয়। এটি ১৯৩৯ সালে বাবু প্রবোধ কুমার মিত্র প্রতিষ্ঠা করেন।
১৯৩৯ সালের ২৬শে অক্টোবরে নবপ্রতিষ্ঠিত এই বিদ্যালয়টি কোলকাতা বিশ্ববিদ্যালয় এর পক্ষ থেকে মান সম্পন্নতার স্বীকৃতি পায়। বাবু প্রবোধ কুমার মিত্র ছিলেন বিদ্যালয়ের প্রথম প্রধান শিক্ষক। কিন্তু তিনি তাঁর এই দায়িত্বভার বেশিদিন পালন করে যেতে পারেননি। ১৯৭১ সালের ৭ই মে তারিখে তিনি দু:জনকভাবে পাকিস্তানী হানাদার বাহিনীর হাতে নির্মমভাবে শহীদ হন। এসময় শূন্য পদে গুরু দায়িত্ব পালনের জন্য দ্বিতীয় প্রধান শিক্ষক হিসাবে দায়িত্ব দেন বাবু গোপাল চন্দ্র মন্ডল।
দ্বিতীয় প্রধান শিক্ষক এর অবসর গ্রহণের পর প্রতিষ্ঠাতা বাবু প্রবোধ কুমার দিত্রের সুযোগ্য সন্তান বাবু অপূর্ব কুমার মিত্র তৃতীয় প্রধান শিক্ষক হিসাবে দায়িত্ব প্রাপ্ত হন ২০০০ সালে। কিন্তু অত্যন্ত দু:খজনকভাবে ২০০৩ সালের ফেব্রুয়ারি মাসে তার দায়িত্ব গ্রহণের মাত্র ৩ বছরের মাথায় তিনি হৃদরোগে আক্রান্ত হয়ে মারা যান। তার এই অকাল মৃত্যুর পর সম্মানিত বিদ্যালয় কমিটি তৎকালীন সহকারী শিক্ষক আব্দুল জব্বার সাহেবকে আমাদের বিদ্যালয়ের চতুর্থ প্রধান শিক্ষক হিসাবে দায়িত্ব দেন। তিনি ২০০৪ সালের জুন মাসে প্রধান শিক্ষকের দায়িত্ব পালন শুরু করন।
বর্তমানে বিদ্যালয়ের মোট ছাত্র-ছাত্রী সংখ্যা ৫২৫ জন। বর্তমানে বিদ্যালয়ে ২০ জন শিক্ষক এবং কর্মকর্তা কর্মচারী আছেন। বর্তমানে বিজ্ঞান, ব্যবসায় শিক্ষা এবং মানবিক বিভাগে ছাত্র-ছাত্রীরা অধ্যয়ন করতে পারছেন। সমৃদ্ধ পাঠাগার আছে যেখানো মোট বইয়ের সংখ্যা ২০ হাজারের উপরে। এই পাঠাগার সকলের জন্যই উন্মুক্ত এবং বর্তমানে একটি বেসরকারি প্রতিষ্ঠান BRAC এর দ্বারা পরিচালিত হয়ে আসছে।
বাম্বি (চলচ্চিত্র)
বাম্বি () হল ১৯৪২ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের পঞ্চম এনিমেটেড সিরিজ।
জিও কাহানি
জিও কাহানি (Urdu:) উর্দু ভাষায় সম্প্রচারিত জিও নেটওয়ার্ক মালিকানাধীন একটি সাধারণ বিনোদনমূলক চ্যানেল। চ্যানেলটির প্রধান মৌলিক শিরোনামে কণ্ঠ দিয়েছেন পাকিস্তানী খ্যাতনামা সঙ্গীত শিল্পী রাহাত ফাতেহ আলী খান। চ্যানেলটির সবচেয়ে জনপ্রিয় নাটক হিসেবে তুর্কি নাটক মেরে সুলতান এবং জোধা আকবর প্রখম সারিতে অবস্থান করছে। প্রাথমিকভাবে এটি তুর্কি ভাষায় ব্যাপক জনপ্রিয়তার লাভের পর থেকে জিও কাহানিতে উর্দু ভাষায় সম্প্রচারিত করা হয়।
পাকিস্তানি টেলিভিশন ধারাবাহিক
ভারতীয় টেলিভিশন ধারাবাহিক
তুর্কি টেলিভিশন ধারাবাহিক
ডুমবো (চলচ্চিত্র)
ডুমবো () হল ১৯৪১ সালে ওয়াল্ট ডিজনি প্রোডাকসন্স নির্মিত একটি এনিমেটেড চলচ্চিত্র। এটি ওয়াল্ট ডিজনি এনিমেটেড ক্লাসিক সিরিজের চতুর্থ এনিমেটেড সিরিজ।
খাদ (চলচ্চিত্র)
খাদ ভারতীয় বাঙালী পরিচালক কৌশিক গঙ্গোপাধ্যায় পরিচালিত একটি চলচ্চিত্র। এখানে একদল মানুষের গল্প বলা হয়েছে যেখানে বিরূপ পরিস্থিতি তাদের শক্তি, ধৈর্য্য এবং সহমর্মিতার পরীক্ষা নেয়।
ট্রেন ধর্মঘটের কারণে এক দল ভ্রমণকারী একটি নতুন মাল জংশনে আঁটকা পড়ে। এর মধ্যে আছে মধুপূর্নিমার আসা দম্পতি (সাহেব এবং মিমি), ছুটি কাটাতে আসা দুটি পরিবার, অসুস্থ মাকে নিয়ে বেড়াতে আসা এক সন্তান, একজন পাদ্রী, একজন নায়িকা এবং তার অপ্রকৃতিস্থ ভাই, একজন ট্রেকার এবং একজন অবসর প্রাপ্ত শিক্ষক। পাদ্রী একটি বাসের ব্যবস্থা করায় সবাই সেই বাসে উঠে পড়ে। কিন্তু ড্রাইভার মদ্যপ অবস্থায় গাড়িটি খাদে পড়ে যায়। ড্রাইভার লাফিয়ে পালিয়ে যেতে সমর্থ হয়। হেলপার বাসের সাথেই কয়েকশো ফুট নিচে গড়িয়ে পড়ে। ঘটনাক্রমে সবার জীবনের অন্ধকার দিক বেরিয়ে আসে। বাস থেকে সকলেই অল্পবিস্তর আহত হলেও কেউ মারা যাননা। সকলে মিলে স্থির করেন গভীর শ্বাপদসংকুল জঙ্গল থেকে বের হওয়ার চেষ্টা করতে রাত হয়ে যাবে তাই সেখানেই রাত কাটানোর ব্যবস্থা করেন। সকলে খাবার ভাগ করে নেন। নিজেদের ভেতরের জমানো গোপন কথা, অন্ধকার অতীতের স্মৃতিচারনা করতে থাকেন সকলে।
ট্রেভর বেলিস
ট্রেভর হার্লি বেলিস (; জন্ম: ২১ ডিসেম্বর, ১৯৬২) নিউ সাউথ ওয়েলসের গুলবার্ন এলাকায় জন্মগ্রহণকারী বিখ্যাত অস্ট্রেলীয় ক্রিকেট কোচ ও সাবেক খেলোয়াড়। ঘরোয়া ক্রিকেটে নিউ সাউথ ওয়েলস দলে খেলেছেন ট্রেভর বেলিস। বর্তমানে তিনি বিগ ব্যাশ লীগে সিডনি সিক্সার্স ও ইন্ডিয়ান প্রিমিয়ার লীগে কলকাতা নাইট রাইডার্স দল পরিচালনার দায়িত্বে রয়েছেন। ২৬ মে, ২০১৫ তারিখে তাঁকে ইংল্যান্ড দলের প্রধান কোচ হিসেবে মনোনীত করা হয়।
১৯৮৫ থেকে ১৯৯৭ সালের মধ্যে অস্ট্রেলিয়ার প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন তিনি। দলে তিনি মূলতঃ মাঝারি সারির ব্যাটসম্যান ছিলেন। এরপর তিনি সিডনিতে চলে যান। সমগ্র খেলোয়াড়ী জীবনে ৫৮টি প্রথম-শ্রেণীর ক্রিকেটে অংশগ্রহণ করে ৩৫.৫৮ গড়ে তিন সহস্রাধিক রান সংগ্রহ করেন। ১৯৮৯-৯০ মৌসুমে নিউ সাউথ ওয়েলসে থাকা অবস্থায় দুই সেঞ্চুরিসহ ৯৯২ রান তোলেন।
খেলোয়াড়ী জীবন থেকে অবসর নিয়ে কোচ হিসেবে নিজেকে আন্তর্জাতিক ক্রিকেট অঙ্গনে সম্পৃক্ত করেন। নিউ সাউথ ওয়েলস ক্রিকেট অ্যাসোসিয়েশনের ডেভেলাপমেন্ট অফিসার মনোনীত হন ও দ্বিতীয় একাদশকে বেশ কয়েক বছর পরিচালনা করেন। ২০০৪-০৫ মৌসুমে স্টিভ রিক্সনের পরিবর্তে নিউ সাউথ ওয়েলসের কোচ মনোনীত হন ও দলকে পুরা কাপের ফাইনালে কুইন্সল্যান্ডকে ১ উইকেটে হারিয়ে শিরোপা লাভে সহায়তা করেন। পরের মৌসুমে ট্রফি লাভে সক্ষম না হলেও আইএনজি কাপ জয় করে।
২০০৭ থেকে ২০১১ সাল পর্যন্ত শ্রীলঙ্কা দলের কোচের দায়িত্বে ছিলেন। এ সময়ে শ্রীলঙ্কা দল ২০১১ সালের ক্রিকেট বিশ্বকাপে রানার্স-আপ হয়। উভয় দলই টুয়েন্টি২০ লীগের শিরোপা লাভ করেছিল। আগস্ট, ২০০৭ সালে টম মুডি’র স্থলাভিষিক্ত হয়ে শ্রীলঙ্কা দলকে পরিচালনা করেন। শ্রীলঙ্কা ক্রিকেটের দল নির্বাচকমণ্ডলীর কর্মকর্তা ও সাবেক অধিনায়ক অরবিন্দ ডি সিলভা, রঞ্জন মাদুগালে, মাইকেল তিসেরা, সিদ্ধার্থ ওয়েতমুনি ও বান্দুলা ওয়ার্নাপুরা’র সুপারিশক্রমে কুইন্সল্যান্ড বুলসের কোচ টেরি অলিভারকে পাশ কাটিয়ে তিনি এ মনোনয়ন পান।
২০০৮-০৯ মৌসুমে পাকিস্তান সফরে দলের সাথে ভ্রমণে থাকা অবস্থায় সশস্ত্র আক্রমণে শুরুতে তাঁকে আহত মনে করা হলেও পরবর্তীকালে তা মিথ্যা প্রমাণিত হয়।
ম্যাট্রিক্স গুনন
মেট্রিক্সের গুনন () দুই বা তার অধিক মেট্রিক্সের একটি গানিতিক অপারেশন।
ম্যাট্রিক্স গুনন মুলত দুইটি ম্যাট্রিক্সের প্রথম ম্যাট্রিক্সের সারি এবং দ্বিতীয় ম্যাট্রিক্সের কলামের মধ্য স্কেলার অপারেশন। উদাহরণ স্বরূপ বলা যায় যদি-
যদি "A" একটি "m" সংখ্যাক সারি এবং "n" সংখ্যাক কলাম বিশিষ্ট ম্যাট্রিক্স হয় এবং "B" একটি "p" সংখ্যাক সারি এবং "q" সংখ্যাক কলাম বিশিষ্ট ম্যাট্রিক্স হয় তাহলে "A" এবং "B" ম্যাট্রিক্স দুটি গুননের যোগ্য হবে যদি এবং কেবল যদি "n=p" হয়। অর্থাৎ দুটি ম্যাট্রিক্স গুননের যোগ্যতা তখনই অর্জন করে যখন প্রথম ম্যাট্রিক্স এর কলাম সংখ্যা এবং দ্বিতীয় ম্যাট্রিক্সের সারি সংখ্যা সমান হয়।
যদি "A" একটি "m" সংখ্যাক সারি এবং "n" সংখ্যাক কলাম বিশিষ্ট ম্যাট্রিক্স হয় এবং "B" একটি "p" সংখ্যাক সারি এবং "q" সংখ্যাক কলাম বিশিষ্ট ম্যাট্রিক্স হয় তাহলে "A" এবং "B" ম্যাট্রিক্সটি গুনন যোগ্য হবে যদি যদি "n=p" হয় এবং গুনের পর ম্যাট্রিক্স "AB" পাওয়া গেলে এতে "m" সংখ্যাক সারি এবং q সংখ্যাক কলাম থাকবে। অর্থাৎ দুটি ম্যাট্রিক্সের গুনফল ম্যাট্রিক্সের সারি সংখ্যা হবে প্রথম ম্যাট্রিক্সের সারি সংখ্যার সমান এবং গুনফল ম্যট্রিক্সের কলাম সংখ্যা হবে দ্বিতীয় ম্যাট্রিক্সের কলাম সংখ্যার সমান। "AB" ম্যাট্রিক্সের আকার হবে "(m x q)" অর্থাৎ এতে "m" সংখ্যাক সারি এবং "q" সংখ্যাক কলাম থাকবে।।
ম্যাট্রিক্স দুটির গুনফল
এবং
দুটি ম্যাট্রিক্সের গুন করার পাশাপাশি ম্যাট্রিক্সের সাথে অন্য কোন স্কেলার রাশিকেও গুন করা যায়। কোন ম্যাট্রিক্সকে যদি একটি স্কেলার রাশি দিয়ে গুন করা হয় তবে তা ম্যাট্রিক্সের সকল উপাদানের সাথে গুন হয়ে যাবে। অর্থাৎ একটি ৩ টি সারি এবং ৩টি কলাম বিশিষ্ট "A" ম্যাট্রিক্স কে যদি formula_6 দ্বারা গুন করা হয় তবে তা "A" ম্যাট্রিক্সের ৯ টি উপাদান বা ভুক্তির(উল্লেখ্য আধুনিক গনিতে উপাদানগুলোকে ভুক্তি নামে নামকরণ করা হয়েছে) সবার সাথে আলাদা আলাদা ভাবে গুন হয়ে যাবে।
তোতাপাখি ফুল
তোতাপাখি ফুল (বৈজ্ঞানিক নাম:Impatiens psittacina), () হচ্ছে দক্ষিণ-পূর্ব এশিয়ার একটি উদ্ভিদ প্রজাতি, এবং এটি প্রথম বর্ণনা করেন জোসেফ ড্যালটন হুকার। এটির আকার তুলনায় উড়ন্ত তোতাপাখির কারণে এটিকে উল্লেখ করা হয়। এটিকে থাইল্যান্ড, বার্মা এবং ভারতের অংশবিশেষে দেখা যায়।
তোতাপাখি ফুল প্রথম আবিস্কার হয় বার্মার শান নামক অঞ্চলে আর আবিস্কার করেন “এ, এইচ, হিল্ডাব্রান্ড”। আবিস্কারের পরেই কিন্তু এই ফুলের অস্তিত্ত সম্পর্কে সবাইকে জানানো হয় নাই। ১৮৯৯ সালে প্রথমে এই ফুলের বীজ সংগ্রহ করে তা পাঠিয়ে দেওয়া হয় লন্ডনের "কিউ রয়্যাল গার্ডেন” এ, তারপর এই রয়্যাল গার্ডেনেই ১৯০০ সালে প্রথম ফুল ফোটে। বলতে পারেন মানুষের পর্যবেক্ষনে প্রথম এই ফুল ফুটানো হয়। কেননা এই ফুল এর আগে সবার অগোচরে বনাঞ্চলেই ফুটতো। এরপর ১৯০১ সালে ইংরেজ উদ্ভিদ বিজ্ঞানী “জোসেফ ড্যালটন হুকার” সর্বপ্রথম এই ফুলের অস্তিত্ত সম্পর্কে বিশ্ববাসীকে অবিহত করেন।
তোতাপাখি ফুলের গাছ উচ্চতায় প্রায় ৬ ফুটের মত হয়। আর এর পাতা লম্বায় ৬ সেঃমিঃ এর মত হয়ে থাকে। আর ফুল প্রায় ৫ সেঃমিঃ এর মত হয়ে থাকে। এই ফুল সাধারনত অক্টোবার থেকে নভেম্বরের মধ্যে ফোটে। এই তোতাপাখি ফুলের গাছ সব জায়গায় জন্মাতে পারে না, কেননা এরা পরিবেশ দ্বারা অনেক বেশি প্রভাবিত হয়। সাধারনত সমূদ্র সৈকত অঞ্চলে যেখানে বাতাসের আদ্রতা অনেক বেশি সেই সকল জায়গায় বেশী জন্মায়। আর এই ফুলের রঙ হাল্কা বেগুনী এবং গাঢ় লাল রঙের হয়। আর এই দু’টি রঙকে মাঝখানের সাদা রঙ আলাদা করে রেখেছে।
মূলসর্বাস্তিবাদ
মূলসর্বাস্তিবাদ (সংস্কৃত: मूलसर्वास्तिवाद; ) ছিল ভারতের একটি আদি বৌদ্ধ সম্প্রদায়। মূলসর্বাস্তিবাদের উৎপত্তি এবং সর্বাস্তিবাদ সম্প্রদায়ের সঙ্গে এর সম্পর্কে আজও সঠিক কিছু জানা যায় না। যদিও এ বিষয়ে অনেক কিছু অনুমান করা হয়। মূলসর্বাস্তিবাদ বিনয় শাখাটি তিব্বতি ও মোঙ্গোলিয়ানরা আজ পর্যন্ত রক্ষা করে চলেছেন।
মূলসর্বাস্তিবাদ ও সর্বাস্তিবাদ শাখার মধ্যে সম্পর্ক নিয়ে বিতর্ক আছে। আধুনিক গবেষকরা মনে করেন, দুটি সম্পূর্ণ পৃথক সম্প্রদায়। ইজিংয়ের মতে, মূলসর্বাস্তিবাদ সর্বাস্তিবাদ শাখা থেকে উৎপন্ন। কিন্তু বুটন রিনচেন ড্রাব বলেছেন, নামটি সকল বৌদ্ধ সম্প্রদায়ের ‘মূল’ বা শিকড় সর্বাস্তিবাদের প্রতি একটি শ্রদ্ধার্ঘ। এই দুই সম্প্রদায় কিভাবে একে অপরের সঙ্গে যুক্ত তা নিয়ে গবেষক মহলে বিভিন্ন তত্ত্ব রয়েছে। ভিক্ষু সুজাতো সেগুলির সারসংক্ষেপ করে বলেছেন:
গ্রেগরি কোপেনের মতে, মূলসর্বাস্তিবাদের উৎপত্তি খ্রিস্টীয় দ্বিতীয় শতাব্দীতে এবং ভারতে এই মতবাদের পতন হয় সপ্তম শতাব্দীতে।
মধ্য এশিয়া অঞ্চলে ধর্মপ্রচারকদের কার্যকলাপের ফলে ওই অঞ্চলে মূলসর্বাস্তিবাদ মতবাদ প্রসারিত হয়েছিল। গবেষকরা মধ্য এশিয়ায় বৌদ্ধধর্ম প্রসারে তিনটি পৃথক প্রচারক কর্মপর্যায়ের উল্লেখ করে থাকেন। এগুলি কালানুক্রমিকভাবে নিম্নোক্ত তিন সম্প্রদায়ের সঙ্গে যুক্ত:
সপ্তম শতাব্দীতে, ইজিং লিখেছিলেন, মূলসর্বাস্তিবাদ শ্রীবিজয় রাজ্যের (অধুনা ইন্দোনেশিয়া) সর্বত্র প্রধান মতবাদ ছিল। ইজিং শ্রীবিজয়ে ছয় বা সাত বছর ছিলেন। এই সময় তিনি সংস্কৃত শিখে সংস্কৃত থেকে চীনা ভাষায় ধর্মগ্রন্থগুলি অনুবাদ করেছিলেন। ইজিং বলেছেন, মূলসর্বাস্তিবাদ বিনয় এই অঞ্চলে সর্বত্র গৃহীত হয়েছিল। তিনি লিখেছেন, তিনি যা পড়েছেন এবং সেখানকার নিয়মকানুন ও উৎসব-অনুষ্ঠান সবই ছিল ভারতের মতো। ইজিং বর্ণনা করেছেন, দ্বীপগুলি প্রধানত ছিল ‘হীনযানী’। কিন্তু মেলায়ু রাজ্যে অসঙ্গের"যোগাচারভূমি-শাস্ত্র" প্রভৃতি মহাযান মত প্রচলিত ছিল।
মূলসর্বাস্তিবাদ বিনয় হল তিনটি বিদ্যমান বিনয় পরম্পরার একটি (অন্যগুলি হল ধর্মগুপ্তক ও থেরবাদ)। তিব্বতের সম্প্রাট রালপাচেন শুধুমার মূলসর্বাস্তিবাদ বিনয় অনুমোদন করেছিলেন। যেহেতু মোঙ্গোলিয়ান বৌদ্ধধর্ম তিব্বত থেকে গিয়েছিল, তাই মোঙ্গোলিয়ানরাও এই নিয়ম অনুসরণ করে।
মূলসর্বাস্তিবাদ বিনয় পাওয়া যায় তিব্বতি (নবম শতাব্দীর অনুবাদ) ও চীনা (অষ্টম শতাব্দীর অনুবাদ) সংস্করণে। এর কিছু কিছু অংশ সংস্কৃতেও পাওয়া যায়।
হায়াতুস সাহাবাহ
হায়াতুস সাহাবাহ হচ্ছে সাহাবায়ে কেরাম রাদিয়াল্লাহু আনহুমদের জীবনী নিয়ে লিখিত একটি কিতাবের সংকলন। এর লেখক হযরত মাওলানা মুহম্মদ ইউসুফ কান্ধলভী (রহ:)। তিনি মেওয়াতের বিশিষ্ট বুজুর্গ ব্যক্তি, দাওয়াত ও তাবলীগের মেহনতের পুরোধা ব্যক্তিত্ব হযরত মাওলানা ইলিয়াস কান্ধলভী (রহ:) এর একমাত্র ছেলে।
মূল কিতাব টি আরবি ভাষায় লিখিত। পরবর্তী তে এটি বাংলা, উর্দু, ইংরাজি সহ পৃথিবীর বিভিন্ন ভাষায় অনূদিত হয়েছে। বাংলায় কিতাবটি সাত খন্ড বিশিষ্ট। কথিত আছে..."হায়াতুস সাহাবাহ" কিতাব টি রচনা করতে গিয়ে লেখক প্রায় ৫০০০০ কিতাবের মুতায়ালা (অধ্যয়ন) করেছেন।
ইবনে ইসহাক
মুহাম্মাদ ইবনে ইসহাক ইবনে ইয়াসার ইবনে খিয়ার (; কিছু সূত্র অনুসারে, ইবনে খাব্বার, অথবা কুমান, অথবা কুতান, অথবা সহজভাবে "ইবনে ইসহাক"', ابن إسحاق, অর্থ "ইসহাকের ছেলে"; ৭৬৭ অথবা ৭৬১ তে মৃত্যুবরণ করেন) হলেন একজন আরব মুসলিম ইতিহাসবিদ এবং ধর্মীয় জীবনী লেখক। তিনি ইসলামিক নবী মুহাম্মাদ সম্পর্কে মৌখিকভাবে প্রচলিত বর্ণনাসমূহ একত্রীকরণ করে নবী মুহাম্মাদের একটি জীবনী সংকলন রচনা করেন যা ইসলামি তথ্যসূত্রের ইতিহাসে অদ্দবধি অত্যন্ত গুরুত্বপূর্ণ।
পোলার স্থানাংক ব্যবস্থা
গনিতে পোলার স্থানাংক ব্যবস্থা () এক ধরনের দ্বিমাত্রিক স্থানাংক ব্যাবস্থা যেখানে সমতলের প্রতিটি বিন্দুর অবস্থান একটি নির্দিষ্ট বিন্দু ও একটি নির্দিষ্ট অক্ষরেখার সাপেক্ষে নির্নয় করা হয়। নির্দিষ্ট বিন্দুটিকে পোলার স্থানাংক ব্যবস্থার সাপেক্ষ বিন্দু ও নির্দিষ্ট রেখাটিকে সাপেক্ষ রেখা বলে।
মূল বিন্দুকে পোলার স্থানাংক ব্যাবস্থায় সাপেক্ষ বিন্দু এবং একটি নির্দিষ্ট অনুভুমিক অক্ষ "L" কে পোলার স্থানাংক ব্যবস্থার মূল অক্ষ বা সাপেক্ষ অক্ষ হিসাবে ধরা হয়। মূল বিন্দু থেকে স্থানাঙ্ক ব্যবস্থায় প্রকাশিত বিন্দুর দুরত্বকে ব্যাসার্ধ ভেক্টর বা ব্যাসার্ধ বলা হয় যা "r" দ্বারা প্রকাশ করা হয় (উল্লেখ্য ব্যাসার্ধ ভেক্টর "r" একটি ধনাত্বক স্কেলার সংখ্যা) এবং "r" এর সাথে সাপেক্ষ বা মূল অক্ষ "L" এর উৎপন্ন ধনাত্বক কোণকে ভেক্টরিয়াল কোণ বলে যা "θ" দ্বারা প্রকাশ করা হয়। একটি বিন্দুকে পোলার স্থানাংক ব্যাবস্থায় (r,θ) দ্বারা প্রকাশ করা হয়।
ব্যাসার্ধ ভেক্টরকে "r" এবং উৎপন্ন কোণকে "θ" দ্বারা প্রকাশ করা হয়েছে। কোন বিন্দুর পোলার স্থানাংক "(r, θ)" দ্বারা প্রকাশিত হয়।
পোলার স্থানাংক ব্যাবস্থায় কোণকে ষাট মূলক এককে ডিগ্রিতে এবং বৃত্তিয় এককে রেডিয়ানে প্রকাশ করা হয়। কোণ প্রকাশে ষাট মূলক পদ্ধতি সাধারনত নেভিগেশন, সার্ভে সহ অনেক ফলিত পদ্ধতিতে একক হিসাবে ধরা হয় যেখানে বৃত্তিয় পদ্ধতি গণিত এবং গাণিতিক পদার্থ বিজ্ঞানে ব্যবহৃত হয়।
সাধারণত একটি ধনাত্বক কোণ উৎপন্ন হয় যখন কোণটি স্থানাংকের অক্ষের সাথে ঘড়ির কাটার বিপরীতে নির্নয় করা হয়।
গানিতিক সংস্কৃতিতে পোলার স্থানাংকের মূল অক্ষকে অনুভুমিক ভাবে আঁকা হয় এবং অক্ষ রেখাটি ডান দিকে অসীম পর্যন্ত বিস্তৃত।
কোণের প্রতিটি মানের সাথে প্রতিবার ৩৬০ ডিগ্রি বা ২π কোণ যুক্ত করলে যেকোন বিন্দুর দিক অপরিবর্তিত থাকে। আবার ব্যাসার্ধ ভেক্টরের মান ঋনাত্বক হলে তা বিপরীত দিকে দুরত্ব বুঝায়। সে ক্ষেত্রে একই বিন্দুকে অসীম সংখ্যাক মান দ্বারা প্রকাশ করা যায় যেমন: অথবা যেখানে n যে কোন পূর্ন সংখ্যা। এক্ষেত্রে একই পোল বা বিন্দুর জন্য একাধিক স্থানাংকের মান পাওয়া যায়। এই ত্রুটি নিরসনের জন্য ব্যাসার্ধ ভেক্টরের মান সিমাবদ্ধ এবং তা অঋনাত্বক বাস্তব সংখ্যা গুলোর মাঝে আবদ্ধ ()। এবং কৌনিক ব্যবধানের মান ষাট মূলক পদ্ধতিতে [০, ৩৬০°) এবং বৃত্তিয় পদ্ধতিতে [০, ২π) এর মধ্যে সিমাবদ্ধ রাখা হয়। স্থানাংক নির্নয়ের জন্য সতন্ত্র অক্ষ রেখাও প্রয়োজন। সতন্ত্র অক্ষ রেখাটিই মূল অক্ষ বা সাপেক্ষ অক্ষ যেখানে "θ" = ০।
পোল বা বিন্দুর স্থানংক (০,০) হলে এর ব্যাসার্ধ ভেক্টর ও ভেক্টরিয়াল কোণ উভয়ই শূন্য।
বীরস্বামী পারমল
বীরস্বামী পারমল (জন্ম: ১১ আগস্ট, ১৯৮৯) গায়ানার বারবাইস এলাকায় জন্মগ্রহণকারী ওয়েস্ট ইন্ডিজের আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। পাশাপাশি ওয়েস্ট ইন্ডিজের আঞ্চলিক ক্রিকেট প্রতিযোগিতায় গায়ানা দলের পক্ষে খেলছেন। দলে তিনি মূলতঃ বোলার হিসেবে দায়িত্ব পালন করে থাকেন।
২০০২ সাল থেকে ক্লাব ক্রিকেটে আলবিওন কম্যুনিটি সেন্টার ক্রিকেট ক্লাবে খেলছেন। ২০০৬-০৭ মৌসুমে প্রথম-শ্রেণীর চারদিনের আঞ্চলিক প্রতিযোগিতা হিসেবে ক্যারিব বিয়ার সিরিজে গায়ানার প্রতিনিধিত্ব করেন। প্রতিপক্ষ উইন্ডওয়ার্ড আইল্যান্ডসের বিপক্ষে অভিষিক্ত প্রথম-শ্রেণীর ক্রিকেটে চার উইকেট পান তিনি। এছাড়াও, কেএফসি কাপে জামাইকার বিপক্ষে পাঁচ-উইকেট পান। এর দুই বছর পর ২৩.৯৩ গড়ে ৩২ উইকেট নিয়ে সকলের নজর কাড়েন। এছাড়াও, ২০১১-১২ মৌসুমে ২২.০৫ গড়ে ৩৭ উইকেট পান। ২০১২ সালে সফরকারী ভারত এ দলের বিপক্ষে ওয়েস্ট ইন্ডিজ এ দলের অধিনায়কত্ব করেন।
২০০২ সাল থেকে প্রথম-শ্রেণীর ক্রিকেটে হাতেখড়ি হলেও ১০ বছর পর টেস্টে অংশগ্রহণের সুযোগ পান পারমল। ঘরোয়া ক্রিকেটে দূর্দান্ত ক্রীড়াশৈলী প্রদর্শনের ফলে বাংলাদেশ সফরে সুনীল নারাইনের সাথে দলের দ্বিতীয় স্পিনার হিসেবে দলে অন্তর্ভুক্তি ঘটে। ১৩ নভেম্বর, ২০১২ তারিখে ঢাকার শের-ই-বাংলা জাতীয় স্টেডিয়ামে বাংলাদেশের বিপক্ষে অনুষ্ঠিত ১ম টেস্টে তার অভিষেক ঘটে। ঐ টেস্টে তিনি চার উইকেট তুলে নিয়ে ওয়েস্ট ইন্ডিজের ৭৭ রানের জয়ে ভূমিকা রাখেন। একই দলের বিপক্ষে ৫ ডিসেম্বর, ২০১২ তারিখে অনুষ্ঠিত ৩য় ওডিআইয়ে তার অভিষেক ঘটেছিল।
বহুপদী
গনিতে বহুপদী () হল একটি গানিতিক প্রকাশ যেখানে এক বা একাধিক চলক এবং তাদের ধনাত্বক পূ্র্ণ সাংখিক ঘাত এবং ধ্রুবকের যোগ, বিয়োগ, গুন এবং ভাগের মাধ্যমে সৃষ্টি হয়। একটি এক চলক বিশিষ্ট দ্বিঘাত বহুপদী-
বহুপদী গণিত এবং বিজ্ঞানে ব্যপক ভাবে ব্যবহৃত। উদাহরণ সরূপ বলা যায় বহুপদী সমীকরণ গঠনের মাধ্যমে বহু জটিল গাণিতিক সমস্যা সহজেই সমাধান করা যায়।
এটি একটি এক চলক বিশিষ্ট বহুপদী যেখানে n ধনাত্বক পূর্ন সংখ্য। formula_2 থেকে formula_3 পর্যন্ত formula_4 এর বিভিন্ন ঘাতের সহক।
লক্ষনীয় যে formula_5 কোন বহপদী রাশি নয় কারণ রাশিটির দ্বিতীয় পদে formula_4 এর ঘাত formula_7 যা ঋনাত্বক।
formula_8 এটি একটি দুই চলক বিশিষ্ট বহুপদী যেখানে বহুপদীর সর্বোচ্চ ঘাত 3। উল্লেখ্য যে কোন বহুপদীতে যদি দুইটি চলক সম্বলিত পদ formula_9 আকারে থাকে তবে বহুপদীর সর্বোচ্চ ঘাত হয় (m+n) অর্থাত দুটি চলকের ঘাতের যোগ ফলের সমান।
কোন বহুপদী রাশিতে যদি চলকের সর্বোচ্চ ঘাত যদি এক হয় তবে সেই বহুপদী রাশিকে এক ঘাত বহুপদী বলা হয়।
এক চলক বিশিষ্ট এক ঘাত বহুপদী-
formula_10
এখানে "a" ও "b" উভয়ই ধ্রুবক।
দুই চলক বিশিষ্ট এক ঘাত বহুপদী-
formula_11
এখানে "a", "b" ও "c" সবগুলোই ধ্রুবক।
যেসব বহুপদী রাশিতে চলকের সর্বোচ্চ ঘাত দুই তাদের দ্বিঘাত বহুপদী বলা হয়।
এক চলক বিশিষ্ট দ্বিঘাত বহুপদী-
formula_12
এখানে "a", "b" ও "c" ধ্রুবক। এখানে a≠0, কারণ "a" এর মান শূণ্য হলে তা একঘাত বহুপদীতে পরিনত হবে।
দুই চলক বিশিষ্ট দ্বিঘাত বহুপদী-
formula_13
"a", "b", "c" ও "d" ধ্রুবক।
যদি কোন বহুপদী রাশিতে সর্বোচ্চ ঘাত সংখ্যা তিন হয় তবে তাকে ত্রিঘাত বহুপদী বলা হয়।
এক চলক বিশিষ্ট ত্রিঘাত বহুপদী-
formula_14
এখানে "a", "b", "c" ও "d" ধ্রুবক।
আকারের সমীকরণকে বহুপদী সমীকরণ বলে। উল্লেখ্য এখানেও n একটি ধনাত্বক পূর্ণ সংখ্যা এবং formula_16 সহগ গুলো "x" বর্জিত সংখ্যা এবং formula_3 অবশ্যই শুণ্য নয় কারণ তা সমীকরণের সর্বোচ্চ ঘাতের সহগ।
ঝালকাঠি এন এস কামিল মাদরাসা
ঝালকাঠি এন এস কামিল মাদরাসা বা নেছারাবাদ কামিল মাদরাসা বাংলাদেশের একটি শিক্ষাপ্রতিষ্ঠান। এটি ঝালকাঠি জেলার বাসন্ডায় অবস্থিত। ১৯৫৬ সালে মাওঃ মুহাম্মদ আযীযুর রহমান নেছারাবাদী (হযরত কায়েদ সাহেব হুজুর রহঃ) মাদরাসাটি প্রতিষ্ঠা করেন। এখানে দাখিল, আলিম, ফাযিল ও কামিল শ্রেণীতে পাঠদান করা হয়। এর দাখিল ও আলিম শিক্ষা কার্যক্রম বাংলাদেশ মাদ্রাসা শিক্ষা বোর্ড এবং ফাযিল ও কামিল শিক্ষা কার্যক্রম ইসলামী বিশ্ববিদ্যালয় অধিভুক্ত।
প্রখ্যাত আলেম মাওলনা মুহাম্মদ আযীযুর রহমান নেছারাবাদী ১৯৫৬ সালে নেছারাবাদ মাদরাসা নামে এর কার্যক্রম শুরু করেন। ১৯৬১ সালে মাদরাসাটি দাখিল ও ১৯৮৬ সালে কামিল পর্যায়ে উন্নীত হয়।
সুরভি জ্যোতি
সুরভি জ্যোতি (জন্মঃ ২৯ মে ১৯৮৮) একজন ভারতীয় অভিনেত্রী, মডেল, নৃত্যশিল্পী এবং রেডিও জকি। তিনি পাঞ্জাবি চলচ্চিত্র ও টিভি ধারাবাহিক "কবুল হ্যায়"-এ অভিনয় করেন।
নেওটিয়া বিশ্ববিদ্যালয়
নেওটিয়া বিশ্ববিদ্যালয় হল ভারতের পশ্চিমবঙ্গ রাজ্যের সরিষায় (কলকাতার উপকণ্ঠে) অবস্থিত একটি বেসরকারি বিশ্ববিদ্যালয়। ২০১৫ সালে নেওটিয়া বিশ্ববিদ্যালয় আইন, ২০১৪ বলে এই বিশ্ববিদ্যালয় স্থাপিত হয়। এটি একটি বহুমুখী অননুমোদনশীল বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।
ফুকুওকা
জাপানের কিউশু দ্বীপের উত্তর সৈকত ঘেঁষে অবস্থিত ফুকুওকা প্রশাসনিক অঞ্চলের রাজধানীর নাম ফুকুওকা।
এটি পৃথিবীর বাসযোগ্য রাজধানীর তালিকাতে দশম স্থানে অবস্থান করছে, মনোকল ম্যাগাজিনের ২০১৪ এর মতে এটি পৃথিবীর দশম সবচেয়ে ভালো বসবাসযোগ্য শহর
সিরাজুল ইসলাম
সিরাজুল ইসলাম (জন্ম: ১৫ মে, ১৯৩৮ - মৃত্যু: ২৪ মার্চ, ২০১৫) একজন বাংলাদেশী চলচ্চিত্র, টেলিভিশন, বেতার ও মঞ্চ অভিনেতা ও পরিচালক ছিলেন। ১৯৬৩ সালে মহিউদ্দিন পরিচালিত ‘"রাজা এলো শহরে"’ চলচ্চিত্রে অভিনয়ের মাধ্যমে তিনি বাংলা চলচ্চিত্রে প্রবেশ করেন। দীর্ঘ অভিনয় জীবনে প্রায় তিনশ চলচ্চিত্রে অভিনয় করেছেন। টিভি নাটকেও এক সময় নিয়মিত অভিনয় করতেন। ১৯৮৪ সালে চাষী নজরুল ইসলাম পরিচালিত ‘"চন্দ্রনাথ"’ অভিনয়ের জন্য সেরা পার্শ্বচরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এক সময় করাচির ইস্টার্ন ফিল্ম পত্রিকায় ঢাকাস্থ চলচ্চিত্র প্রতিবেদক হিসেবেও কাজ করেছেন তিনি। অভিনয়ের বাইরে পেশাজীবনে তিনি একজন সরকারি কর্মকর্তা ছিলেন।
সিরাজুল ইসলাম ১৯৩৮ সালের ১৫ই মে ব্রিটিশ ভারতে পশ্চিমবঙ্গের হুগলী জেলায় জন্মগ্রহণ করেন। তার বাবা আবদুল হক ও মা আরিফান্নেসা। তার বাবা ছিলেন একজন সরকারি চাকুরিজীবি। ১৯৪৭ সালের দেশবিভাগের পরে সপরিবারে ঢাকায় চলে আসেন ও ঢাকার বাংলাবাজারে বসবাস শুরু করেন। তখন তিনি ছিলেন নবম শ্রেণীর ছাত্র। ঢাকায় এসে কিশোরী লাল জুবিলী স্কুলে ভর্তি হন ও এখান থেকে মেট্রিক পাশ করেন। এরপর কায়দে আজম কলেজ (বর্তমানে সোহরাওয়ার্দী কলেজ) পড়াশোনা করেন।
ঢাকায় তিনি প্রথম মঞ্চ অভিনয়ের প্রতি আকৃষ্ট হন, অভিনয় করার মাঝে বেতার শিল্পী রণেন কুশারীর সাথে পরিচয় হয়। তিনি তাকে বেতারে অভিনয়ের সুযোগ করে দেন। বেতারে "রূপালি চাঁদ" নাটকে একজন স্কুলশিক্ষকের চরিত্রে প্রথম অভিনয় করেন তিনি। এরপর নিয়মিত মঞ্চে ও বেতারে অভিনয় করেন। "বৃষ্টি" নামের একটি বেতার নাটকের প্রযোজনার মাধ্যমে তিনি প্রযোজক হিসেবে আত্মপ্রকাশ করেন। এটি একটি ইংরেজি গল্প অবলম্বনে নির্মিত হয়েছিল ও এটা অভিনয় করেন খান আতাউর রহমান, ডা. সাঈদুন্নেসা হোসেনসহ আরও বেশ কয়েকজন।
১৯৬৩ সালে মহিউদ্দিন পরিচালিত "রাজা এলো শহরে" চলচ্চিত্রে অভিনয়ের মধ্য দিয়ে চলচ্চিত্রে সিরাজুল ইসলামের অভিষেক ঘটে। এ ছবিতে তিনি একজন অধ্যাপকের চরিত্রে অভিনয় করেন। চলচ্চিত্রটি ১৯৬৪ সালে মুক্তি পায়। দীর্ঘ অভিনয় জীবনে তিনি প্রায় তিনশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে "নাচঘর", "অনেক দিনের চেনা", "শীত বিকেল", "বন্ধন", "ভাইয়া", "রূপবান", "উজালা", "১৩নং ফেকু ওস্তাগার লেন", "নয়নতারা", "আলীবাবা", "চাওয়া পাওয়া", "গাজী কালু চম্পাবতী", "নিশি হলো ভোর", "সপ্তডিঙ্গা", "মোমের আলো", "ময়নামতি", "যে আগুনে পুড়ি", "দর্পচূর্ণ", "জাহা বাজে শাহনাই", "বিনিময়", "ডুমুরের ফুল" ইত্যাদি।
চলচ্চিত্রে অভিনয়ের পাশাপাশি সিরাজুল ইসলাম "অবসর" নামে একটি নাটকের দল ছিল। এ নাটকে মোট সদস্য সংখ্যা ছিল ১৫ জন। অবসর নাট্য দলের ব্যানারে "ফাঁস", "কেনাবেচার পালা", "গরুর গাড়ির হেডলাইট" সহ প্রায় দশটি নাটক মঞ্চস্থ হয়।
২০১০ সালে তিনি চলচ্চিত্রে অভিনয় থেকে অবসর নেন। এরপর ২০১২ সালে জিয়াউল হক "অতিথি" টেলিভিশন নাটকে ও সর্বশেষ ২০১৪ সালে চৌধুরী সহিউল সাকী পরিচালিত "একটি অসমাপ্ত কবিতার গল্প" নাটকে অভিনয় করেন।
১৯৮৪ সালে চাষী নজরুল ইসলাম পরিচালিত "চন্দ্রনাথ" চলচ্চিত্রে পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন।
সিরাজুল ইসলাম ১৯৬৫ সালে অভিনেতা আবুল হায়াতের ফুফাতো বোন সৈয়দা মারুফা ইসলামকে বিয়ে করেন। তাদের পরিবারে এক ছেলে মোবাশ্বেরুল ইসলাম শাহী এবং দুই মেয়ে ফাহমিদা ইসলাম ও নাহিদা ইসলাম।
সিরাজুল ইসলাম ২০১৫ সালের ২৪ মার্চ বার্ধক্যজনিত কারনে ও মস্তিস্কের রক্ত প্রবাহে ব্যাঘাত ঘটায় ঢাকার নিকেতনে নিজ বাসভবনে ইন্তেকাল করেন। তাকে বনানী কবরস্থানে দাফন করা হয়।
ব্যাসার্ধ ভেক্টর
জ্যামিতিতে ব্যাসার্ধ ভেক্টর() যা অনেক সময় 'অবস্থান ভেক্টর' নামেও পরিচিত , এটি একটি ইউক্লিডিও ভেক্টর যা একটি সাপেক্ষ বিন্দু বা মূল বিন্দু 'O' এর সাপেক্ষে সমতলে অন্য যেকোন বিন্দু 'P' এর অবস্থান(দুরত্ব) নির্দেশ করে। ব্যাসার্ধ ভেক্টরকে সাধারনত r দ্বারা প্রকাশ করা হয়। ব্যাসার্ধ ভেক্টর মূলত মূলবিন্দু 'O' থেকে সমতলে অন্য যেকোন একটি বিন্দু 'P' এর সরল রৈখিক দুরত্ব নির্দেশ করে।:
ব্যাসার্ধ ভেক্টর সবচেয়ে বেশি ব্যবহহৃত হয় ব্যবকলনীয় জ্যামিতি এবং মেকানিক্স এর বিভিন্নক্ষেত্রে তবে মাঝে ভেক্টরিয়াল ক্যালকুলাসেও এর ব্যবহার রয়েছে ।
সাধারনত দ্বিমাত্রিক ও ত্রিমাত্রিক জ্যামিতিতে ব্যাসার্ধ ভেক্টরের মাধ্যমে মূল বিন্দু থেকে অন্য বিন্দুর অবস্থান নির্দেশ করলেও ইউক্লিডিয় জ্যাম্যতিতে যে কোন মাত্রার সমতলে ব্যাসার্ধ ভেক্টরের মাধ্যমে বিন্দুর অবস্থান প্রকাশ করা যায়।
দ্বিমাত্রিক স্থানাংক ব্যবস্থায় পোলার স্থানাংক ব্যবস্থায় বিন্দুর অবস্থান প্রকাশ করা হয় formula_2 এর মাধ্যমে। এখানে "r" হল ব্যাসার্ধ ভেক্টর। [[কার্তেসীয় স্থানাংক ব্যবস্থা|কার্তেসী স্থানাংক ব্যবস্থায় বিন্দুর অবস্থান প্রকাশ করা হয় (x,y) এর মাধ্যমে। কার্তেসীয় মাধ্যমে ব্যাসার্ধ ভেক্টর-
formula_3
[[File:Space curve.svg|thumb|ত্রিমাত্রিক বক্ররেখা। ব্যাসার্ধ ভেক্টর r স্কেলার রাশি "t" এর মাধ্যমে প্রকাশ করা হয়েছে। [[লাল]] রঙের সরলরেখা বক্ররেখার স্পর্শক এবং [[নীল]] অংশটুকু অভিলম্ব নির্দেশ করছে।]]
ত্রিমাত্রিক ব্যবস্থায়, যেকোন [[বিন্দু|বিন্দুর]] [[ত্রিমাত্রিক]] স্থানংক এবং সাধারনত ত্রিমাত্রিক ভেক্টরের মাধ্যমে সমতলে যে কোন বিন্দুর অবস্থান সহজেই প্রকাশ করা যায়। এজন্য সাধারনত [[কার্তেসীয় স্থানাংক ব্যবস্থা]] ব্যবহার করা হয়।I
যেখানে "t" এর মাধ্যমে বিভিন্ন আকারের সমতলে বিভিন্ন অক্ষের দিকে দুরত্বকে প্রকাশ করা হয়েছে করছে। এখানে একটি বিন্দুর অবস্থান প্রকাশে তিন প্রকারের অক্ষীয় ব্যবস্থা নির্দেশ করলেও তা মুলত একটি বিন্দুর অবস্থান ভেক্টরকেই প্রকাশ করছে।
রৈখিক [[বীজগণিত|বীজগণিতে]] বহুমাত্রিক ব্যাসার্ধ ভ্ক্টেরের অস্তিত রয়েছে। একটি ব্যাসার্ধ ভেক্টেরকে অনেকগুলো সাধারন [[ভেক্টর|ভেক্টরের]] সমন্নয় হিসাবে প্রকাশ করা হয় যা বহুমাত্রিক সমতলে মূল অক্ষে থেকে বিন্দুর অবস্থান প্রকাশ করে।
[[বিষয়শ্রেণী:জ্যামিতি]]
[[বিষয়শ্রেণী:গণিত]]
পিটার নেভিল
পিটার মাইকেল নেভিল (জন্ম: ১৩ অক্টোবর, ১৯৮৫) ভিক্টোরিয়ার হথর্নে জন্মগ্রহণকারী অস্ট্রেলীয় পেশাদার ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। বর্তমানে পিটার নেভিল ঘরোয়া ক্রিকেটে নিউ সাউথ ওয়েলস ও মেলবোর্ন রেনেগ্যাডেসের পক্ষে প্রতিনিধিত্ব করছেন। এরপূর্বে তিনি সিডনি সিক্সার্সের পক্ষাবলম্বন করেন। দলে তিনি মূলতঃ উইকেট-কিপার হিসেবে রয়েছেন।
অস্ট্রেলিয়া অনূর্ধ্ব-১৯ ক্রিকেট দলে খেলেছেন পিটার নেভিল। ফেব্রুয়ারি, ২০০৯ সালে মেলবোর্ন ক্রিকেট গ্রাউন্ডে নিউ সাউথ ওয়েলসের পক্ষে প্রথম-শ্রেণীর ক্রিকেটে ভিক্টোরিয়ার বিপক্ষে অভিষেক ঘটে তার। ঐ খেলায় তিনি ১৮ ও ০ এবং একটি ক্যাচ পান। মার্চ, ২০১২ সালে ব্রাড হাড্ডিনের পরিবর্তে ওয়েস্ট ইন্ডিজ সফরে দলের সাথে যোগ দেন। কিন্তু ঐ সফরে তিনি একটি খেলায়ও অংশগ্রহণের সুযোগ পাননি।
৩১ মার্চ, ২০১৫ তারিখে ক্রিকেট অস্ট্রেলিয়া কর্তৃপক্ষ ওয়েস্ট ইন্ডিজ সফরের জন্য অস্ট্রেলিয়া দলের সদস্যদের নামের তালিকা ঘোষণা করা হয়। ক্যাপবিহীন অবস্থায় স্পিনার ফাহাদ আহমেদ ও ব্যাটসম্যান এ্যাডাম ভোজেসের সাথে তাকেও দলে অন্তর্ভুক্ত করা হয়।
২০১৫ সালের অ্যাশেজ সিরিজে অংশ নেয়ার জন্য ইংল্যান্ডে যান। ব্যক্তিগত কারণে ব্রাড হাড্ডিনের অনুপস্থিতির কারণে সিরিজের দ্বিতীয় টেস্টে ইংল্যান্ডের বিপক্ষে তার টেস্ট অভিষেক ঘটে। লর্ডসে অনুষ্ঠিত ঐ খেলায় তার দল ৪০৫ রানের বিশাল ব্যবধানে জয় পায় ও সিরিজে ১-১ সমতা আনয়ণ করে। অভিষেক খেলায় তিনি ৭ ক্যাচ নিয়ে টেস্ট ক্রিকেটের ইতিহাসে যৌথভাবে দ্বিতীয় স্থানে অবস্থান করেন। এছাড়াও তার এ কৃতিত্ব অ্যাশেজ অভিষেক নতুন রেকর্ডের সৃষ্টি করে। এছাড়াও তিনি প্রথম ইনিংসে ৪৫ করেন।
ফেয়ারি কুইন (রেল ইঞ্জিন)
ফেয়ারি কুইন (বাংলা: "পরী রানী") ভারতের রাজধানী নয়াদিল্লি ও রাজস্থানের আলওয়ারের মধ্যে চলাচলকারী একটি বাষ্প-চালিত রেল ইঞ্জিন। নিয়মিত চলাচলকারী ইঞ্জিনগুলোর মধ্যে সবচেয়ে পুরাতন হিসাবে এটি ১৯৯৮ সালে গীনিস বুক অফ রেকর্ডস দ্বারা প্রত্যায়িত, যা রাজস্থানগামী পর্যটকদের বহনের জন্য একটি বিলাসী ট্রেনের সাথে পুন:সংযুক্ত হয়েছে। ১৯৯৯ সালে এটি ভারতের জাতীয় পর্যটন পুরস্কার লাভ করে।
বরগুনা পৌরসভা
বরগুনা পৌরসভা বাংলাদেশের বরগুনা জেলার একটি নগরভিত্তিক স্থানীয় সরকার সংস্থা। ১৯৭৩ সালে পৌরসভাটি প্রতিষ্ঠিত হয়। এটি একটি ক শ্রেনীর পৌরসভা।
প্রশাসনিক সুবিধার জন্য অষ্টাদশ শতাব্দীর শেষ দিকে বরগুনার বিষখালী নদীর তীরে ফুলঝুড়িতে একটা অস্থায়ী পুলিশ ফাঁড়ি নির্মাণ করা হয়। পরবর্তীতে ১৯০৪ সালে আমতলী থানা থেকে আলাদা করে বরগুনাকে একটি স্থায়ী থানা হিসেবে প্রতিষ্ঠা করা হয়। ১৯৬৯ সালের ১লা জানুয়ারীতে পটুয়াখালী জেলায় উন্নীত হলে, বরগুনা পটুয়াখালী জেলার অন্তর্ভুক্ত হয় ও এর একটি মহকুমায় রূপান্তরিত হয়। বেতাগী, বামনা, পাথরঘাটা, আমতলী ও বরগুনা সদর থানা এই মহকুমায় অন্তর্ভুক্ত হয়। ১৯৭৩ সালের ২৩শে জুলাই “গ” শ্রেণীর পৌরসভা হিসেবে বরগুনা পৌরসভা প্রতিষ্ঠিত হয়। পরবর্তীতে ১৯৮৪ সালের ২৮ ফেব্রুয়ারি বরগুনা মহকুমা জেলায় রূপান্তরিত হয়। ১৯৯৫ সালে বরগুনা পৌরসভা “খ” শ্রেণীতে এবং ১৯৯৯ সালে “ক” শ্রেণীর পৌরসভায় উন্নীত হয়।
বরগুনা পৌরসভার আয়তন ১৫.৫৮ বর্গ কিলোমিটার। ৯ টি ওয়ার্ড ও ১৮টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, বরগুনা পৌরসভা এলাকার জনসংখ্যা ৩২,২৩৫ জন। এর মধ্যে পুরুষ ১৬,৬৯৭ জন ও মহিলা ১৫,৫৩৮ জন। পৌরসভা এলাকায় মোট হোল্ডিং সংখ্যা ৫৮৮৬ টি।
উচ্চ শিক্ষার জন্য বরগুনা পৌর এলাকায় ২ টি সরকারি কলেজ ও ১টি বেসরকারি মহিলা কলেজ রয়েছে। প্রাথমিক শিক্ষার জন্য ১৩টি প্রাথমিক বিদ্যালয় ও ৬টি মাদ্রাসা রয়েছে।
পাথরঘাটা পৌরসভা
পাথরঘাটা পৌরসভা বাংলাদেশের বরগুনা জেলার অন্তর্গত পাথরঘাটা উপজেলার একটি নগরভিত্তিক স্থানীয় সরকার সংস্থা। ১৯৯০ সালে পৌরসভাটি প্রতিষ্ঠিত হয়। এটি একটি ‘‘খ’’ শ্রেনীর পৌরসভা।
১৯৯০ সালের ৩১ মে ‘‘গ’’ শ্রেণীর পৌরসভা হিসেবে পাথরঘাটা পৌরসভা প্রতিষ্ঠিত হয়। পরবর্তীতে এটি ‘‘খ’’ শ্রেণীর পৌরসভায় উন্নীত হয়।
পাথরঘাটা পৌরসভার আয়তন ১৩.১১ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, পাথরঘাটা পৌরসভা এলাকার জনসংখ্যা ১৭,১৭৭ জন। এর মধ্যে পুরুষ ৮,৬৩৭ জন ও মহিলা ৮,৫৪০ জন। পৌরসভা এলাকায় মোট হোল্ডিং সংখ্যা ৪,৪১৭ টি। কার প্রদত্ত আদেশ দ্বারা অর্পিত অন্যান্য কার্যাবলী।
উচ্চ শিক্ষার জন্য পাথরঘাটা পৌর এলাকায় ৩ টি কলেজ রয়েছে। এছাড়া মাধ্যমিক ও প্রাথমিক শিক্ষার জন্য ৪টি মাধ্যমিক বিদ্যালয়, ৬টি প্রাথমিক বিদ্যালয় ও ২টি মাদ্রাসা রয়েছে।
আমতলী পৌরসভা
আমতলী পৌরসভা বাংলাদেশের বরগুনা জেলার অন্তর্গত আমতলী উপজেলার নগরভিত্তিক স্থানীয় সরকার সংস্থা। ১৯৯৮ সালে পৌরসভাটি প্রতিষ্ঠিত হয়। এটি একটি ‘‘ক" শ্রেনীর পৌরসভা।
১৯৯৮ সালের ২৩শে আগষ্ট আমতলী পৌরসভা প্রতিষ্ঠিত হয়। প্রথম পৌর-প্রশাসক হিসেবে থানা নির্বাহী কর্মকর্তা মানিক চন্দ্র দে ১৯৯৯ সালের ৪ জানুয়ারি দায়িত্বগ্রহণ করেন ও একই বছরের ১২ এপ্রিল প্রথম পৌর নির্বাচন অনুষ্ঠিত হয়। ৭ জন প্রতিদ্বন্দ্বি প্রার্থী থেকে নির্বাচনের মাধ্যমে আবদুছ ছত্তার মৃধা সর্ব প্রথম আমতলী পৌরসভার চেয়ারম্যান নির্বচিত হন। প্রথম পৌরসভা পরিষদের মেয়াদ ২০০৩ সালের ৫ মে শেষ হয় ও এরপরে নির্বাচনী তফসিল ঘোষণা করা হয়। কিন্তু ভোটার তালিকার ত্রুটি-বিচ্যুতি নিয়ে মামলার কারণে নির্বাচন পিছিয়ে যায়। ২০০৫ সালের ২৫ জুলাই অনুষ্ঠিত হয় দ্বিতীয় পৌরসভা নির্বাচন অনুষ্ঠিত হয়। নির্বাচনে জনাব নাজমুল আহসান নান্নু মেয়র নির্বাচিত হন ও একই বছরের ৩০ জুলাই তার দায়িত্বভার গ্রহণ করেন। ২০১১ সালের ১৩ জানুয়ারি আমতলী পৌরসভার তৃতীয় নির্বাচন অনুষ্ঠিত হয় ও এতে মতিয়ার রহমান মেয়র নির্বাচিত হন।
আমতলী পৌরসভার আয়তন ৮.৭৫ বর্গ কিলোমিটার। ৯ টি ওয়ার্ড ও ১৪ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, আমতলী পৌরসভা এলাকার জনসংখ্যা ১৭,৩১১ জন, এর মধ্যে পুরুষ ৮৭০১ জন ও মহিলা ৮৬১০ জন। ও পৌর এলাকায় মোট হোল্ডিং সংখ্যা ৪০১৭টি।
নিউ ভিশন স্কুল অ্যান্ড কলেজ
নিউ ভিশন স্কুল অ্যান্ড কলেজ বাংলাদেশের ঢাকা জেলার একটি শিক্ষা প্রতিষ্ঠান। এটি ঢাকার রায়েরবাগের মুজাহিদনগরে অবস্থিত। ২০১২ সালে হাবিবুর রোহমান মোল্লা এই বিদ্যালয়টি প্রতিষ্ঠা করেন।
দক্ষিণ রায়েরবাগ তথা কদমতলী থানার অন্তর্গত ঐতিহ্যবাহী মহল্লা ৩৬৪০, মুজাহিদনগরে নিরিবিলি ও মনোরম পরিবেশে বিদ্যালয়ের নিজস্ব ক্যাম্পাস। বিদ্যালয়ের নিজস্ব জমির উপর ৮তলা ফাউন্ডেশন বিশিষ্ট ৫ তলা ভবনে বিদ্যালয়ের কার্যক্রম চলছে। রায়েরবাগ বাস স্টপেজ হতে দক্ষিণ দিকে পায়ে হেঁটে ৫ মিনিটের দূরত্বে বিদ্যালয়টি অবস্থিত।
বিদ্যালয়টি ২০১২ সালের জানুয়ারি মাসে প্রতিষ্ঠিত হয় এবং ২০১২ সালের পি এস সি পরীক্ষায় অংশগ্রহন করে। এবং ২০১৪ সালে প্রথমবারের মত এস. এস. সি. এবং ২০১৫ সালে জে এস সি পরিক্ষায় অংশগ্রহন করে।
বিদ্যালয়ে বিজ্ঞান বিভাগ এর যাত্রা শুরু হয় ২০১৬ সাল থেকে ৭ জন ছাত্র নিয়ে। বিজ্ঞান বিভাগের ছাত্রদের জন্য রয়েছে একটি মান সম্পন্ন বিজ্ঞানাগার।
বিদ্যালয়ের শিশুদের শারীরিক গঠন ও মনোবল বৃদ্ধির জন্য নিয়মিত কুচকাওয়াজ ও শারীরিক কশরত করানো হয়। জাতীয় পর্যায়ে স্কাউট আন্দোলনের সকল কার্যμমে অংশ গ্রহণের জন্য ছাত্র-ছাত্রীদেরকে প্রতিদিনের স্কাউট কার্যμমে অংশ গ্রহণ করানো হয়।
বিভিনড়ব শ্রেণিতে মেধাতালিকায় স্থান লাভ, সর্বোচ্চ উপস্থিতি, সাংস্কৃতিক প্রতিযোগিতা, শিক্ষা সফর, μীড়া প্রতিযোগিতা, সীরাত মাহফিল, শিষ্টাচার ও উত্তম আচরণের জন্য পুরস্কার প্রদানের মাধ্যমে ছাত্র/ছাত্রীদের মেধার স্বীকৃতি ও উৎসাহ প্রদানে আমরা সর্বদাই সচেষ্ট।
৩য় শ্রেণি থেকে ৯ম শ্রেণি পর্যন্ত প্রতিটি শ্রেণির ছাত্র-ছাত্রীদেরকে বিভিনড়ব প্রকার সাহিত্য, বিজ্ঞান, ধর্মীয় ও সাধারণ জ্ঞান সম্বলিত বই পড়ে পাঠ বহির্ভূত জ্ঞান আহরণের জন্য শ্রেণি পাঠাগারের ব্যবস্থা রয়েছে। এক শিক্ষাবর্ষে প্রতিটি শিক্ষার্থীর জন্য নির্দিষ্ট সংখ্যক বই পাঠ করা বাধ্যতামূলক।
প্রতি শিক্ষাবর্ষে স্কুলের যাবতীয় কার্যμম, অনুষ্ঠানসূচি, বাৎসরিক ছুটি, বিভিনড়ব পরীক্ষার সময়সূচি ও ফলাফল ঘোষণার তারিখ শিক্ষাবর্ষের শুরুতেই একাডেমিক ক্যালেন্ডারের মাধ্যমে ছাত্র-ছাত্রীদের জানানোর ব্যবস্থা করা হয়। এছাড়া বছরের শুরুতেই বিভিনড়ব পরীক্ষার সিলেবাস প্রণয়ন করে শিক্ষার্থীদের হাতে তুলে দেয়া হয়। ১ম সাময়িক, ২য় সাময়িক, বার্ষিক, প্রাক-নির্বাচনী ও নির্বাচনী পরীক্ষার পাঠ্যসূচি নির্ধারণ পূর্বক সিলেবাস প্রণয়ন করা হয়।
বেতাগী পৌরসভা
বেতাগী পৌরসভা বাংলাদেশের বরগুনা জেলার অন্তর্গত বেতাগী উপজেলার একটি নগরভিত্তিক স্থানীয় সরকার সংস্থা। ১৯৯৯ সালে পৌরসভাটি প্রতিষ্ঠিত হয়। এটি একটি ‘‘গ’’ শ্রেনীর পৌরসভা।
১৯৯৯ সালের ১৮ মার্চ বেতাগী পৌরসভা প্রতিষ্ঠিত হয়। ২৩ মার্চ ১৯৯৯ তৎকালীন উপজেলা নির্বাহী অফিসার মোঃ রফিকুল ইসলাম বেতাগী পৌরসভার প্রশাসক নিযুক্ত হন ও জেলা পরিষদ ডাকবাংলোয় পৌরসভার অফিস স্থাপন করা হয়। ২৮ জুন ১৯৯৯ বেতাগী পৌরসভার প্রথম নির্বাচন অনুষ্ঠিত হয়। এ নির্বাচনে আবুল কাশেম চেয়ারম্যান হিসেবে নির্বাচিত হন ও ১ নভেম্বর ২০০৪ পর্যন্ত চেয়ারম্যানের দায়িত্বে কর্মরত ছিলেন। ৫ অক্টোবর ২০০৪ পৌরসভায় দ্বিতীয়বারের মত নির্বাচন অনুষ্ঠিত হয় ও এতে মোঃ শাহজাহান কবির মেয়র নির্বাচিত হন। তিনি ৯ ফেব্রুয়ারি ২০১১ পর্যন্ত কর্মরত ছিলেন। ঐ বছর ফেব্রুয়ারীতে তৃতীয় পৌর নির্বাচন অনুষ্ঠিত হয় ও এতে আলতাফ হোসেন বিশ্বাস মেয়র হিসেবে নির্বাচিত হন।
বেতাগী পৌরসভার আয়তন ৭.৭২ বর্গ কিলোমিটার। ৯ টি ওয়ার্ড ও ৯টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, বেতাগী পৌরসভা এলাকার জনসংখ্যা ১০,২০৪ জন।
ফসফরিক অ্যাসিড
অর্থো ফসফরিক এসিড বা ফসফোরিক (৫) এসিড। একটি অজৈব খনিজ দুর্বল এসিড যার রাসায়নিক সংকেত HPO। অর্থোফসফরিক এসিডের অণুসমূহ পরস্পর সন্নিবেশিত হয়ে বিভিন্ন ধরণের যৌগ তৈরী করে যেগুলো ফসফরিক এসিড নামেই পরিচিত। ফসফরিক এসিড বলতে মূলত অর্থোফসফরিক এসিডকে বোঝানো। ফসফরিক এসিড অবিষাক্ত এবং কক্ষ তাপমাত্রা ও চাপে কঠিন পদার্থ।
আর্দ্র ফসফরিক এসিড কম গলনাঙ্কবিশিষ্ট সাদা কঠিন পদার্থ। বায়ুশূণ্য অবস্থায় ৮৫% ফসফরিক এসিডকে ডিহাইড্রেশান করলে এটি পাওয়া যায়।
অর্থোফসফরিক এসিড পোলারধর্মী। এটি পানিতে দ্রবণীয়। অর্থো এবং অন্যান্য ফসফরিক এসিডে ফসফরাস এর জারণ অবস্থা +৫।
পানির সাথে ফসফরিক এসিডের প্রদেয় বিক্রিয়া:
ফসফরাস এসিডের প্রধানত ব্যবহৃত হয় সার শিল্পে।
কোলা এবং বেভারেজ জাতীয় পানীয়কে অম্লীয় করতে ফুড-গ্রেড ফসফরিক এসিড ব্যবহার করা হয়। এটা টক বা ঝাঁঝালো স্বাদ তৈরী করে।
ফসফরিক এসিড অনেক কোলা জাতীয় কোমল পানীয় ব্যবহার করা হয়। এর ফলে কিডনি সংক্রমণ এবং হাড়ের ঘনত্ব ক্ষয় পাওয়ার মত রোগের উপদ্রব দেখা দেয়। 
যুক্তরাষ্ট্রের ন্যাশনাল ইনস্টিটিউট অব এনভায়রনমেন্টাল হেলথ সার্ভিসের এপিডার্মিয়োলজি শাখা এক গবেষণার ফলাফলে জানিয়েছে, এক দিনে দুই বা তার অধিক কোলা পান ক্রোনিক কিডনি রোগের ঝুঁকি দ্বিগুণ বাড়িয়ে দেয়।
ঝালকাঠি পৌরসভা
ঝালকাঠি পৌরসভা বাংলাদেশের ঝালকাঠি জেলার একটি নগরভিত্তিক স্থানীয় সরকার সংস্থা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি "ক" শ্রেনীর পৌরসভা।
১৮৭৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১.১২ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
ঝালকাঠি পৌরসভার আয়তন ১৬.০৮ বর্গ কিলোমিটার। ৯ টি ওয়ার্ড ও ৪৭ টি মহল্লা নিয়ে এ পৌরসভাটি গঠিত। এ ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১০ সালের পৌরসভা পরিসংখ্যান অনুসারে, ঝালকাঠি পৌর এলাকার জনসংখ্যা ৪৭,৫৩৪ জন। পৌর এলাকায় মোট হোল্ডিং সংখ্যা ৮৮৯০ টি। উচ্চ শিক্ষার জন্য ঝালকাঠি পৌর এলাকায় ২টি সরকারি কলেজ রয়েছে। প্রাথমিক ও মাধ্যমিক শিক্ষার জন্য ৬টি মাধ্যমিক বিদ্যালয়, ১২টি প্রাথমিক বিদ্যালয় ও ৬টি মাদ্রাসা রয়েছে। এ জেলার একমাত্র সরকারি কারিগরি প্রতিষ্ঠান সরকারি টেকনিক্যাল স্কুল ও কলেজ।
প্রথম সাদাত আলি খান
সাদাত আলি খান (, ) (জন্ম. আনুমানিক ১৬৮০ – মৃত্যু ১৯ মার্চ ১৭৩৯) ১৭২২ সালের ২৬ জানুয়ারি থেকে ১৭৩৯ সাল পর্যন্ত আওধের সুবেদার নবাব ছিলেন। পঁচিশ বছর বয়সে তিনি তার পিতা মুহাম্মদ নাসিরের সাথে মুঘল সম্রাট আওরঙ্গজেবের শেষ যুদ্ধাভিযানে অংশ নিয়েছিলেন। দক্ষিণাত্যে মারাঠাদের বিরুদ্ধে এই অভিযান পরিচালিত হয়। যুদ্ধে অবদানের জন্য তাকে "খান বাহাদুর" উপাধি দেয়া হয়।
সাদাত আলি খানের জন্মনাম মুহাম্মদ আমিন মুসাউয়ি। তার বাবা মুহাম্মদ নাসির মুসাউয়ি ছিলেন খোরাসানের একজন শিয়া মুসলিম বণিক। মুঘল সম্রাট শাহজাহানের শাসনামলে তার দাদা ভারতে অভিবাসী হন। সাদাত আলি খানের বাবা প্রথম বাহাদুর শাহের শাসনামলে একজন গুরুত্বপূর্ণ সরকারি কর্মকর্তা ছিলেন।
সম্রাট মুহাম্মদ শাহের শাসনের সূচনাকালে সাদাত আলি খান বায়ানার ফৌজদার (গেরিসন কমান্ডার) ছিলেন। নাদির শাহের বিরুদ্ধে কারনালের যুদ্ধে তিনি ছিলেন অন্যতম নেতৃত্বদানকারী মুঘল সেনাপতি। নাদির শাহের দিল্লি হত্যাকান্ডের একরাত পূর্বে তিনি ধরা পড়েন ও মারা যান। দিল্লিতে তার ভাই সায়াদাত খানের সমাধিতে তাকে দাফন করা হয়েছে।
সাদাত আলি খানের একমাত্র কন্যার সাথে তার ভাই সায়াদাত খানের ছেলে মুহাম্মদ মুকিমের বিয়ে হয়। মুহাম্মদ মুকিম সফদর জং নামে পরিচিত ছিলেন। সফদর জং আওধে তার উত্তরাধিকারী হন।
নলছিটি পৌরসভা
নলছিটি পৌরসভা বা নলছিটি পৌরসভা কার্যালয় বাংলাদেশের ঝালকাঠি জেলার অন্তর্গত নলছিটি উপজেলার একটি নগরভিত্তিক স্থানীয় সরকার সংস্থা। নলছিটি পৌরসভাটি দেশের অতি প্রাচীন পৌরসভা। ১৮৭৫ সালে পৌরসভাটি প্রতিষ্ঠিত হয় ও এটি বাংলাদেশের ২য় পৌরসভা।। এটি একটি "খ" শ্রেনীর পৌরসভা।
১৮৭৫ সালে নলছিটি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ০.৫০ বর্গ মাইল (২.৯০ বর্গ কিলোমিটার)। ৯ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
নলছিটি পৌরসভার আয়তন ২৪.১৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। পৌরসভার উত্তরে সুগন্ধার নদী, দক্ষিনে কুসংগল ইউনিয়ন, পূর্বে দপদপিয়া ইউনিয়ন ও পশ্চিমে কুলকাঠী ইউনিয়ন। ৯টি ওয়ার্ডে ৯জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১০ সালের পৌরসভা পরিসংখ্যান অনুসারে, নলছিটি পৌর এলাকার জনসংখ্যা ৫০,০০০ জন।
পিরোজপুর পৌরসভা
পিরোজপুর পৌরসভা বাংলাদেশের পিরোজপুর জেলার একটি স্থানীয় সরকার সংস্থা। ১৮৮৫ সালে পিরোজপুর পৌরসভা প্রতিষ্ঠিত হয় ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।
১৮৮৫ সালে ঝালকাঠি পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ১১ বর্গ মাইল (২৮.৪৯ বর্গ কিলোমিটার)। ১১ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
পিরোজপুর পৌরসভার আয়তন ২৯.৫০ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, পিরোজপুর পৌরসভা এলাকার জনসংখ্যা ৭৮,০৫৭ জন। এর মধ্যে পুরুষ ৪১,৫৬২ জন ও মহিলা ৩৬,৪৯০ জন এবং বাৎসরিক জনসংখ্যা বৃদ্ধির হার ১.৩০% ।
পটুয়াখালী পৌরসভা
পটুয়াখালী পৌরসভা বাংলাদেশের পটুয়াখালী জেলার একটি স্থানীয় সরকার সংস্থা। ১৮৯২ সালে পৌরসভাটি প্রতিষ্ঠিত হয়। ও এটি বাংলাদেশের প্রাচীন পৌরসভার গুলোর মধ্যে অন্যতম। এটি একটি ক শ্রেনীর পৌরসভা।
১৮৮২ সালে পটুয়াখালী পৌরসভা প্রতিষ্ঠিত হয়। প্রতিষ্ঠাকালীন সময়ে পৌরসভার আয়তন ছিল ৩.৫ বর্গ মাইল (৯.০৬ বর্গ কিলোমিটার)। ১০ জন নির্বাচিত পৌর সদস্য ও জেলা ম্যাজিস্ট্রেট কর্তৃক পৌরসভা পরিচালিত হত।
পটুয়াখালী পৌরসভার বর্তমান আয়তন ২৬ বর্গ কিলোমিটার। ৯ টি ওয়ার্ড নিয়ে এ পৌরসভাটি গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।
২০১১ সালের আদমশুমারি অনুসারে, পটুয়াখালী পৌরসভা এলাকার জনসংখ্যা প্রায় ১,০০,০০০ জন ও হোল্ডিং সংখ্যা ৯২২৩ টি।
জেমস হ্যাডলি চেজ
জেমস হ্যাডলি চেজ (২৪ ডিসেম্বর ১৯০৬ – ৬ ফ্রেব্রুয়ারি ১৯৮৫) একজন ইংরেজ লেখক। জন্মের পর তার নাম রাখা হয় রেনে লজ ব্রাবাজন রেমন্ড, তবে তিনি তার বিভিন্ন ছদ্ম নামে বেশী পরিচিত। যেমন: জেমস হ্যাডলি চেজ, জেমস এল. ডচার্টি, রেমন্ড মার্শাল, আর. রেমন্ড, এবং এ্যাম্ব্রস গ্যান্ট। তিনি ইংরেজি সাহিত্যির একজন অন্যতম পরিচিত থ্রিলার লেখক। তার লেখা গ্রন্থ ‘দ্যা ক্যানন অব দ্যা চেজ’ তাকে ইউরোপের থ্রিলার কাহিনীর রাজা হিসাবে স্বীকৃতি এনে দেয়। জেমস সমগ্র বিশ্বে বেস্ট সেলার লেখকদের অন্যতম। তার লেখা ৫০ টি বইয়ের গল্প থেকে চলচ্চিত্র তৈরী করা হয়েছে।
জেমস হ্যাডলি চেজ ২৪ ডিসেম্বর ১৯০৬ সালে লন্ডনে জন্ম গ্রহণ করেন। তার বাবা কর্ণেল ফ্রান্সিস রেমন্ড ছিলেন ব্রিটিশ ঔপনিবেসিক ভারতের সেনাবাহিনীর একজন ভেটেরেনারি সার্জন। জেমস হ্যাডলি তার বাবার ইচ্ছায় কিংস স্কুল, রোচেষ্টারে পড়াশুনা করেন। তিনি ১৮ বছর বয়সে গৃহত্যাগ করেন। ১৯৩২ সালে তিনি বিয়ে করেন সিলভিয়া রে নামের এক ইংরেজ তরুনীকে। ১৯৫৬ সালে তারা ফ্রান্সে চলে আসেন। ১৯৬৯ সালে তারা সুইজারল্যান্ডের লেক জেনেভার তীরে ছো্ট্ট শহর করসিয়া্ক্সে স্থায়ী ভাবে বসবাস শুরু করেন।
দ্বিতীয় বিশ্বযুদ্ধে জেমস হ্যাডলি চেজ মিত্র বাহিনীর পক্ষে যুদ্ধে অংশ গ্রহণ করেন। ব্রিটিশ রাজকীয় বিমান বাহিনীতে তার পদবী ছিল স্ক্রোয়ার্ডন লিডার। তিনি রাজকীয় বিমান বাহিনীর জার্নালের একজন সম্পাদক ছিলেন। যুদ্ধের পর এই জার্নালে প্রকাশিত তার কিছু গল্প বই আকারে প্রকাশিত হয়।
বাড়ী ছাড়ার পর তিনি প্রথমে শুরু করেন বই বিক্রেতার কাজ। তিনি সে সময়ে ‘শিশু-কিশোরদের এনসাইক্লোপিডিয়া’ বিক্রি করতেন। বই বিক্রির পাশাপাশি তিনি একটি পুস্তক প্রকাশনা কোম্পানিতেও চাকরি করতেন। ফটোগ্রাফিতে তার বিশেষ দক্ষতা ছিল। উচ্চাঙ্গ সংগীত এবং মঞ্চ নাটকে তার আগ্রহ ছিল। 
মার্কিন যুক্তরাষ্ট্রে ১৯২৯ থেকে ১৯৩৯ সালের অর্থনৈতিক মন্দার ফলে ঠিক প্রথম বিশ্বযুদ্ধের আগে শিকাগো গ্যাংস্টার নামে এক অপরাধি গোষ্ঠির উত্থান হয়। জেমস এই সময়ে উপলব্ধি করেন যে পাঠকদের মধ্যে গ্যাংস্টারদের নিয়ে গল্পের প্রচুর চাহিদা আছে। এ সময়ে তিনি জেমস কেনস এর লেখা ১৯৩৪ সালে প্রকাশিত ‘পোষ্টম্যান অলয়েজ রিংস টুআইজ’ লেখাটি পড়েন। আরো কিছু লেখা এবং একটি ‘গালি অভিধান’ এর সাহায্য নিয়ে তিনি লেখেন ‘নো অর্কিড ফর মিস ব্লানডিস’। ছয়টি সাপ্তাহিক ছুটির দিনে লিখে তিনি সম্পূর্ণ লেখাটি শেষ করেন। বইটি প্রকাশিত হবার পর বিপুল জনপ্রিয়তা পায় এবং দশকের সেরা বিক্রিত গ্রন্থ হিসাবে স্বীকৃতি পায়। দ্বিতীয় বিশ্বযুদ্ধের সময় তিনি রাজকীয় বিমানবাহিনীর হয়ে যুদ্ধ করেন। চেজ এই সময বিমান বাহিনীর জার্নাল সম্পাদনার দায়িত্বে ছিলেন। এই জার্নালেই প্রকাশিত হয় তার ব্যাতিক্রমি একটি ছোট গল্প, ”দি মিরর ইন রুম টুইন্টি টু’’ এই লেখায় তিনি অপরাধ কাহিনীর বাইরে কিছু নিয়ে লেখার পরীক্ষা নিরীক্ষা করেন।
বিশ্বযুদ্ধ চলাকালিন সময়ে তার পরিচয় হয় চেজ মেরিল পানিতের সাথে। তিনি চেজকে একটি আমেরিকান গালি অভিধান এবং আন্ডার ওয়ার্ল্ড দলগুলির একটি বিস্তারিত ম্যাপ এবং বাস্তাব ঘটনার উপর ভিত্তি করে কিছু বই দিয়েছিলেন। এসব উপকরণ চেজকে মার্কিন পটভূমিতে লেখা তার উপন্যাসগুলির জন্য রসদ যুগিয়েছিল। ১৯৪১ সালে প্রকাশিত একটি লেখা ‘মিস কালাহান কামস টু গ্রিফ’ অশ্লিলতার দায়ে আদালত কর্তৃক নিষিদ্ধ হয়।
দ্বিতীয় বিশ্বযুদ্ধের শেষে চেজ কিছুটা ভিন্নধারনের লেখার দিকে মনযোগী হন। তিনি আমেরিকান গ্যাংস্টারদের গল্প থেকে সরে এসে লন্ডনের আন্ডার ওয়ার্ল্ড এর গল্প লেখা শুরু করেন। 
লেক জেনেভার তীরে ছো্ট্ট শহর করসিয়া্ক্সে ৬ ফেব্রুয়ারি ১৯৮৫ সালে ৭৮ বয়সে তিনি মারা যান।